સોશિયલ ર્સિવસ સર્કલના વાઈસ ચેરમેન ચંદ્રુ ભગવાનદાસ અભિચંદાનીએ રાજ્યના શિક્ષણ મંત્રીને સંબોધીને એક પત્રમાં જણાવ્યું છે કે, ગાંધીધામની ડો. સી. જી. ગીધવાણી સ્કૂલમાં તાજેતરમાં જિલ્લા શિક્ષણ અધિકારી ભગવાન પ્રજાપતિ દ્વારા ગાંધીધામ, આદિપુરના પ્રધાન અધ્યાપકોની એક બેઠકનું આયોજન કરવામાં આવ્યું હતું, પરંતુ બેઠક પૂર્વે તેમના દ્વારા શાળાની મુલાકાત લેવામાં આવી હતી, જેમાં શાળાના બે છાત્રો પાસે ખુરશીઓની સફાઈ કરાવવામાં આવતી હોવાનું ધ્યાને આવ્યું હતું.